cyanic-selkie/wikianc huggingface dataset:
Collegium Cardinalium
Collegium Cardinalium (usque ad annum 1983 Sanctum Collegium Cardinalium) est universitas Cardinalium Ecclesiae Catholicae Romanae.
Fracta (Venetia)
Fracta    (alia nomina: Villa Comedati, Villa Fracta, Fracta Policini) (Italiane: Fratta Polesine; Venetice: Frata Połesine) est oppidum Italiae et municipium, in Regione Venetia, in Provincia Rodigiensi ac in Policino historica ac geographica terra, situm.
Ordines Cardinalium
Collegium Cardinalium Ecclesiae Catholicae Romanae est divisum in tres Ordines Cardinalium. Hic ordo episcopos cardinales, presbyteros cardinales ac diaconos cardinales distinguens tantum est gradus honoris sine vi in ius suffragii in Conclavi.
Aix-la-Fayette
Aix-la-Fayette est commune 78 incolarum (anno 2007) praefecturae Francicae Podii Dumiatis in regione Arvernia.
Bannay (Carus)
Bannay est commune Francicum 773 incolarum (anno 2011) praefecturae Cari in regione Media.
23 Aprilis
23 Aprilis dies 113ª anni est (114ª annis bisextilibus) in calendario Gregoriano. 252 dies manent.
Eschenbach (Badenia-Virtembergia)
Eschenbach est vicus et commune Badense-Virtembergense 2'133 incolarum (anno 2011).
23 Aprilis
Secundum calendarium Romanum est ante diem nonum Kalendas Maias, quod a.d. IX Kal. Mai. abbreviatur.
Lalinde
Lalinde  est commune Francicum 2'953 incolarum (anno 2011) praefecturae Duranii in regione Aquitania.
Demetrius C. Brătianu
Familia
Frater eius minor natus Ioannes Constantinus Brătianu erat, qui etiam vir publicus et praeses ministrorum erat.
Garinus (cancellarius)
Garinus seu Guarinus (natus ad fanum Sanctae Maxentiae anno circiter 1157; anno 1227 mortuus) fuit frater Hospitalarius, episcopus Silvanectensis, consiliarius regis Philippi II, cancellarius Franciae ab anno 1223 et particeps bellorum. Iuxta regem Ludovicum VIII in expeditione sacra contra Albigenses anno 1219 ad expugnationem Marmandae militavit.
Hypocaustum
Hypocaustum (Graece ) sive hypocausis () fuit systema calefactorium in Imperio Romano usitatum, quod aerem calidum in cavis sub pavimento vel in parietibus circumferri fecit, ut locus calefieret.
Vitruvius de hypocausto aedificando
''Aenea supra hypocausim tria sunt componenda, unum caldarium, alterum tepidarium, tertium frigidarium, et ita conlocanda, uti, ex tepidario in caldarium quantum aquae caldae exierit, influat de frigidario in tepidarium ad eundem modum, testudinesque alveolorum ex communi hypocausi calfaciantur. [2] Suspensurae caldariorum ita sunt faciendae, ut primum sesquipedalibus tegulis solum sternatur inclinatum ad hypocausim, uti pila cum mittatur, non possit intro resistere, sed rursus redeat ad praefurnium ipsa per se; ita flamma facilius pervagabitur sub suspensione. Supraque laterculis besalibus pilae struantur ita dispositae, uti bipedales tegulae possint supra esse conlocatae; altitudinem autem pilae habeant pedes duo. Eaeque struantur argilla cum capillo subacta, supraque conlocentur tegulae bipedales quae sustineant pavimentum. [3] Concamarationes vero si ex structura factae fuerint, erunt utiliores; sin autem contignationes fuerint, figlinum opus subiciatur. Sed hoc ita erit faciendum. Regulae ferreae aut arcus fiant, eaeque uncinis ferreis ad contignationem suspendantur quam creberrimis; eaeque regulae sive arcus ita disponantur, uti tegulae sine marginibus sedere in duabus invehique possint, et ita totae concamerationes in ferro nitentes sint perfectae. Earumque camararum superiora coagmenta ex argilla cum capillo subacta liniantur; inferior autem pars, quae ad pavimentum spectat, primum testa cum calce trullizetur, deinde opere albario sive tectorio poliatur. Eaeque camarae in caldariis si duplices factae fuerint, meliorem habebunt usum; non enim a vapore umor corrumpere poterit materiem contignationis, sed inter duas camaras vagabitur.''
Titulus ecclesiae
Titulus ecclesiae est in Ecclesia Catholica Romana una ex aedibus sacris Romae, quae cardinali in evectione attribuitur. Par numero cardinalium hodie sunt circiter 150 tituli ecclesiae. Omnis presbyter cardinalis nomine etiam est parochus in paroecia Romana, pensis cottidianis autem parochus localis fungi solet.
Lamonzie-Montastruc
Lamonzie-Montastruc  est commune Francicum 667 incolarum (anno 2011) praefecturae Duranii in regione Aquitania.
Avor
Avor (vulgo Avord) est commune Francicum 2'765 incolarum (anno 2011) praefecturae Cari in regione Media.
Ecclesia Sancti Ludovici Francorum de Urbe
Ecclesia Sancti Ludovici Francorum de Urbe est aedes sacra Romana prope Aream Agonalem. In ecclesiae Cappella Contarelli tres picturae a Michaele Angelo Merisi Caravaggio pictae affixae sunt.
Ecclesia inter annos 1518-1589 cum cardinalis Matthaei Contarellus et Catharinae Medicaeae auxilio exstructa, sancto Ludovico IX regi Franciae dicata est.
Organum portae principali superpositum anno 1879 a Iosepho Merklin aedificatum est; 35 voces in 4 operibus continet.
Hoc templum semper est titulus illorum cardinalium, qui et archiepiscopi Parisienses sunt.
Chaeropus ecaudatus
Chaeropus ecaudatus (olim Perameles ecaudatus ; binomen ab Ogilby anno 1838 factum; Anglice: pig-footed bandicoot) est Marsupiale familiae Chaeropodidarum, in Australia endemicum.
Fantastic Four
Fantastic Four ('Quattuor Mirifici') sunt manus ficta hominum viribus divinis (agnomine Superhero) creata a Stan Lee et Jack Kirby pro societate Marvel Comics. Sodales sunt homines quattuor variis potentiis induti: extendendi potentia, Rufus (vere Reed) Richards, dux huius manus, agnomine Mr. Fantastic (quod Dominum Mirificum significat), scientificus quidam; item, invisibilitatis potentia, mulier eius, Susanna (vere Sue) Storm, agnomine Invisible Woman (i. e. Femina Invisibilis); item, potentia sese inflammandi necnon volandi, Susannae frater Ioannes (vere Johnny) Storm, agnomine Human Torch (i.e. Fax Humana); item supra humanis viribus indutus Beniaminus (vere Ben) Grimm qui — ob formam suam monstruosam — The Thing (i.e. Res) nuncupatur.
Lingua Kewa
Lingua Kewana, vel breviter Kewa, est lingua locorum montuosorum australium Novae Guineae, quo 100 000 fere hominum uti solent, plerumque in Provincia Locorum Montuosorum Australium Papuae Novae Guineae (anno 2001). Pars enim est rami Enganae Australis familiae linguarum Transnovaguineanarum.
Bruyères-sur-Fère
Bruyères-sur-Fère est commune Francicum 202 incolarum (anno 2011) praefecturae Axonae in regione boreali Picardia.
Lamonzie-Saint-Martin
Lamonzie-Saint-Martin  est commune Francicum 2'398 incolarum (anno 2011) praefecturae Duranii in regione Aquitania.
Larkin Goldsmith Mead
Larkin Goldsmith Mead Minor (Chesterfield Novae Hantoniae 3 Ianuarii 1835—Florentiae Italiae 15 Octobris 1910) fuit sculptor Americanus qui modo neoclassico usus est.
Lingua Kyaka
Lingua Kyakana, vel breviter Kyaka, est lingua locorum montuosorum orientalium Novae Guineae, quo 15 000 fere hominum uti solent, plerumque in Provincia Engana Papuae Novae Guineae (anno 1981). Pars enim est rami Enganae Septentrionalis familiae linguarum Transnovaguineanarum.
Clementina
Clementina est grex varietatum arborum fructiferarum quae ad genus citrorum pertinent. Sub nomine Citrus clementina haud rite constituto interdum agnoscuntur. Hae varietates ad honorem monachi Francici nominantur, qui in horto orphanotrophii iuxta oppidum Misserghin (prope Oran Algerii) primam clementinam anno 1902 elaboravit e parentibus Citrus reticulata et C. × sinense. Clementinae praecipue in Africa boreali et Europa meridionali propter fructus deliciosos coluntur.
Amberta
Amberta (Francogallice Ambert, Occitanice Embèrt) est commune Francicum 7016 incolarum (anno 2007) praefecturae Podii Dumiatis in regione Arvernia. Fluvius Dora per communis Ambertae agrum labitur. E pago circumiacenti caseus mucore glaucus, Formaium Ambertense Latine appellandus, provenit.
Marcus Perperna Veiento
Marcus Perperna (alias Perpenna) Veiento (mortuus 72 a.C.n.) fuit unus e ducibus Marianae factionis in bellis civilibus Romanorum. Per quinque annos legatus Quinti Sertorii in Hispania fuit, quem postremo coniuratione facta fraude occidit. Paulo post et ipse a Pompeio victus et necatus est.
De gente
Nobili gente Etrusca natus filius erat illius Marci Perpernae qui consul anno 92 et censor anno 86 a.C.n. fuerat, nepos autem consulis anni 130 a.C.n. Veiento cognomen familiam Veiis ortam indicasse videtur.
De cursu honorum
Praetor factus tum cum populares rerum potiebantur anno 82 a.C.n. Siciliae provinciae praeerat. Eodem anno Sullani Marianos ex Italia pellebant et Sylla Pompeium cum exercitu in Siciliam misit. Ne pugnam quidem committere ausus Perperna proscriptiones effugit, fortasse in Liguriam. Iam anno 78/77 a.C.n. sese cum consule Marco Aemilio Lepido ad novam popularem seditionem moliendam consociavit. At Quintus Lutatius ad Romam Lepidum vicit qui in Sardiniam transiit ubi brevi obiit. Tum Perperna milites reliquos in Hispaniam traduxit. Primo bellum per se gerere volebat contra Sullanos duces Metellum Pium et Pompeium, mox cogentibus militibus sese cum Quinto Sertorio coniunxit, cui legatus per quinque annos fuit. Anno 72 a.C.n. sive ob invidiam quia illas secundas partes aegre ferebat et imperare cupiebat, ut volebat Plutarchus, sive ut alii fontes referebant , quia victoriae spe destitutus mores mutabat Sertorius et dux crudelis et superbus fiebat, imperatorem suum coniuratione facta fraude necavit. Quod facinus nec feliciter nec fauste vertit : nam paulo post victus et captus, quamquam multos indicaturum pollicebatur qui Romae Sertorii consiliis occulte favissent, Perperna iussu Pompei interfectus est.
Thermae Traiani
Thermae Traiani sive Thermae Traianae fuerunt thermae Romae antiquae, quae paulo post quam Domus Aurea Neronis imperatoris incendio graviter corrupta est, partim loco eiusdem inter annos 104 et 109 iussu Traiani imperatoris factae et die 22 Iunii 109 inauguratae sunt. Thermas priores (Thermas Agrippae, Neronis, ac Titi) magnitudine splendoreque superabant.
Ballota (discretiva)
Ballota (-ae f.) haec dissimilia significat:
Otto Meißner
Otto Meißner (natus Elisatiae 13 Martii 1880; Monachii mortuus die 27 Maii 1953) fuit minister publicus et vir publicus Germaniae et sodalis NSDAP.
Iuventus et munus
Pater fuit publicus cursus publici minister. Meißner Argentorati lyceum frquentabat et praeter linguam Theodiscam etiam Francicam, Russicam atque Latinam edidiscit. Maturitatem adeptus ab anno 1898 ad 1903 Argentorati et Berolini iurisprudentiae studebat. Primam probationem accepit et doctor iurisprudentiae promotus est. Anno 1903 aut 1904 miles conscriptus fuit. Postquam referendarius Argentorati laboravit, anno 1906 eodem loco iudex factus est. Ab anno 1908 Meißner minister publicus ferroviariae Elisatiae erat. Annis 1915–1917 Meißner primo bello mundano centurio interfuit. Ab anno 1918 Meißner legatus Germaniae in Ucraina fuit. Cum imperium Germanicum in fine eiusdem anni caderet, Meißner curruum agmen ferroviarium cum multis militibus atque arca legationis Germaniae Ucrainae in tutum Germaniam reduxit.
Cursus honorum
Berolini Fridericus Ebert (SPD) praeses Rei Publicae Vimarianae eum vicarium praepositum sui officii fecit. Proximo anno etiam praepositus factus est. Hoc officio et sub successore Ebert, Paulo de Hindenburg tenuit. Hindenburg eum etiam secretarium civitatis creavit. Et Hindenburgo mortuo, Adolfus Hitler, cum Iulio anni 1934 dux Germaniae (Theodisce: Führer und Reichskanzler) factus esset, Meißner in officio tenuit. Die 1 Decembris 1937 Meißner Administer Imperii creatus est.
Post bellum
Anno 1945, Meißner ab Alligatis captus et testis in Iudiciis Norimbergensibus factus est. Anno 1949, ipse accusatus, sed criminibus belli absolutus est. Paene liberatus et iudicio Theodisco accusatus est, sed anno 1952 causa sine iudicio finita est. Anno 1950, ipse scripturam apologiarum publicavit.
Gabellum
Gabellum (alia nomina: Cabellum) (Italiane: Gavello; Venetice: Gaveło) est oppidum Italiae et municipium, in Regione Venetia, in Provincia Rodigiensi ac in Policino historica ac geographica terra, situm.
Lacropte
Lacropte  est commune Francicum 642 incolarum (anno 2011) praefecturae Duranii in regione Aquitania.
Australopithecus
Australopithecus (verbum compositum: australis + pithecus 'simius') est genus hominidarum quae in Africa vivebant et antecessor generis Hominum, itaque Hominum sapientium, esse putatur. Australopithecus duobus pedibus ambulabat, sed etiam bracchia longiora quam bracchia Hominum sapientium habebat, quibus fortasse utebatur ut arbores scanderet. Fructus nucesque comedebat.
Inter species sunt
Tupac Shakur
Tupac Amaru Shakur (natus Brooklynii Urbis Novi Eboraci die 16 Iunii 1971; necatus Campis in urbe Nivatae die 13 Septembris 1996), etiam 2Pac et Tupac et Makaveli appellatus, fuit rapianus Americanus. Vendidit plus quam 75 000 000 discorum.
Ramakrishna
Sri Ramakrishna (1836-1886) fuit mysticus Bengalensis. A discupulis avatara vel incarnatio divina censetur. Abhinc 1856 erat flamen templo Kali et instructionem recipit ad iluminationem adipiscentem. Duodecim annos egit diversa exercitia spiritualia annumeranti christianis islamisque affirmans per omnes quisquam qualibet viam illuminationem (samādhi) adveniri potest.
5 Septembris
5 Septembris dies 248ª anni est (249ª in annis bisextilibus) in Calendario Gregoriano. 117 dies manent.
Bruyères-et-Montbérault
Bruyères-et-Montbérault est commune Francicum 1'572 incolarum (anno 2011) praefecturae Axonae in regione boreali Picardia.
8182 Akita
8182 , olim designationibus 1992 TX, 1987 QR12, 1990 FX4, 1992 SR26, 1994 BJ5, et 1995 GT8 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Masayuki Yanai et Kazuro Watanabe, astronomis apud Observatorium Kitami versatis, repertus est.
Lingua Lembena
Lingua Lembena, etiam Lembena Pii, Nanimba Pii, Uyalipa Pii, et Wapi Pii appellata, est lingua Novae Guineae, quo 1800 fere hominum uti solent, plerumque in Provincia Sepikiana Orientali Papuae Novae Guineae (anno 2000). Pars enim est rami Enganae Septentrionalis familiae linguarum Transnovaguineanarum.
Antonius Storch
Antonius (Anton) Storch (natus 1 Aprilis 1892 Fuldae, ibidem mortuus 26 Novembris 1975) vir publicus Germaniae et sodalis Christianae Democraticae Unionis Germaniae erat.
Cursus honorum
Anno 1945 Storch sodalis CDU factus est et annis 1947 legatus consilii oeconomiae zonarum Angloamericanarum Francofurti ad Moenum fuit. Anno 1949 primo legatus Dietae Foederalis Germaniae electus et 20 Septembris huius anni Administer Foederalis Laboris in consilio ministrorum Adenauer nominatus est. Quo officio ad electionem Diaetae Foederalis anni 1957 tenuit. Ab anno 1958 ad 1965 et legatus Parlamenti Europaei fuit. Anno 1965 etiam Dietam Foederalem reliquit.
Comotena
Comotena (Neograece Κομοτηνή) est urbs Graeciae circiter 67 milium incolarum, ac caput regionis Macedoniae Orientalis et Thraciae et nomi Rhodopis. Hic iacet Democritea Universitas Thraciae (Δημοκρίτειο Πανεπιστήμιο Θράκης), anno 1973 condita.
De nomine
Nomen Byzantinum erat Κουμουτζηνά, Κομοτηνά, vel Κομοτηναί. In imperio Ottomanico et hodie Turcice Gümülcine appellabatur.
Epithalamus
Epithalamus est pars diencephali et post thalamum ac simul prope ventriculum tertium locatus. . Epithalami proprium sunt: Complures functiones epithalamo attributae sunt, per exemplum animadversionem temporum rationum. Praeterea partes epithalami systematem limbosum attingunt, quod in affectuum gubernatione ratio habenda est.
Embryogenesis
In utero structurae epithalami ex parte dorsali prosomeris secundi formant et fieri potest, ut formatio ista sub gubernatione proteini FOXG1 oriatur, quia cum deletione huic malformationes epithalami observari possint.
Cyclades (nomus Graeciae)
thumb|200px|Situs pristini nomi Cycladum thumb|400px|Forma pristinorum demorum nomi Cycladum Cyclades (Graece Κυκλάδες) fuerunt usque ad annum 2010 una e duabus praefecturis (sive nomis) regionis (περιφέρεια) Aegaei Australis, cuius caput erat urbs Hermupolis. In mari Aegaeo sita, nomen habet a catena insularum Cycladum. Reformatione administrativa anni 2010 (vide: Libellus Callicratis) praefecturae iura ad regionem Aegaei Australi et ad 19 demos, quorum numerus coagmentatione valde minutus est, delata sunt. Territorium praefecturae in novem "Regionales Unitates" divisum est, quae quidem vi politica carent.
Tangelo
Tangelo est grex varietatum arborum fructiferarum quae ad genus citrorum pertinent. E parentibus C. x paradisi et C. reticulata ortae sunt. Sub forma speciei hybridae Citrus × tangelo anno 1975 a Ioanne Ingram et Haroldo Moore descriptae sunt. Fructus satis magnos, rotundos sed difformes producunt et propter eos coluntur.
Castrum Cassiae
Castrum Cassiae vel Cassia (olim fortasse: Cursula, Carsula ) (Italiane: Cascia) est oppidum Italiae et municipium, circiter 3 250 incolarum, in Regione Umbria ac in Provincia Perusina situm. Incolae Cassiani vel Cassienses appellantur.
Praeclari cives
Castro Cassiae olim vixerunt aut nati sunt et hodie vivunt multi illustres viri atque feminae, inter eos:
Gaiba
Gaiba (Italiane: Gaiba; Venetice: Gaiba) est oppidum Italiae et municipium, in Regione Venetia, in Provincia Rodigiensi ac in Policino historica ac geographica terra, situm.
Lingua Samberigi
Lingua Samberigiana, breviter Samberigi, vel Sau, est lingua locorum montuosorum orientalium Novae Guineae, qua 3130 fere hominum uti solent, plerumque in Provincia Locorum Montuosorum Australium Papuae Novae Guineae (anno 1981). Pars enim est rami Enganae Australis familiae linguarum Transnovaguineanarum.
Concilium Turonense (1163)
Concilium Turonense anno 1163 Turonis in urbe compellavit Alexander III papa qui eo tempore a Roma exsul in Francia degebat. Ibi de schismate pontificatús disputatum est et de haeresi Catharorum.
1569 Evita
1569 , olim designationibus 1948 PA, 1936 KE, 1947 LA, et 1976 SJ10 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Michaelo Itzigsohn in Observatorio Astronomico La Plata versato repertus est.
Rerum orbitalium ratio epochae constitit. Qua epocha 1569 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Il mostro
Il mostro, Latine Monstrum, pellicula comoedica Italica, anno 1994 a Roberto Benigni creata, est.
De fabula
Laurentius (Robertus Benigni), pauper officiis vacuus, ob varias ambiguitates a politia multorum homicidiorum et stuprorum auctor putatur. Mulier vigil Jessica Rossetti (Nicoletta Braschi), ut ipse hanc stuprare temptet et detineri possit, eum seducit, sed de Lingua Sinica Laurentii magister (Francus Mescolini) nocens verus est. Extrema pellicula, hic a politia deprehenditur et Laurentius Jessicaque exosculant.
Antechinus swainsonii
Antechinus swainsonii (binomen a Waterhouse anno 1840 factum; Anglice: dusky antechinus) est Marsupiale familiae Dasyuridarum, in Australia et Tasmania endemicum.
Arbor
Arbor est planta perennis lignea, plerumque definita cui sunt multi rami secundi supra solum in singulo cauli vel trunco principali sustentati, cum certa dominatione apicali. Nonnulli auctores minimam arboris maturae altitudinem postulant, quae a 3 m ad 6 m variat; nonnulli autem diametrum trunci minimum 10 centimetrorum postulant (30 cm circumferentia). Planta lignea quae has definitiones non attingit frutex usitate appellatur, quamquam multae arbores, quales arbores habitus mallee appellati, has definitiones non attingunt. Contra plurimas plantas alias, arbores diu vivunt, et nonnullae nonnullorum milium annorum aetatem et altitudinem 115 m adsequuntur.
Multi arbores fructus pariunt. Multitudo arborum "nemus," "silva," aut "silvula" appellatur; homo qui in silvis habitat, silvicola.
Folium arboris oxygenium et saccharum luce solis ex dioxido carbonis et aqua generat.<!--
Arbores Arbores suut perennes plactae consistit trabe, et sustinentis folis et ramis. Aliqui dixerunt arbores faciendas esse ligno, ut vocent arbores. Arbor saepe habuit multos incidentalos ramos sustinuerunt trunco. Hic truncus est factum e lingo. Truncus bonas res arbori traductat. plurimi arbores crusta cinguntur. Crusta iuvat ut candosoccus arborem de natura sepiat. Radix sub humum tendit late; arborem humi tenere iuvat. Super humum, rami tendint minusculos ramos et surculos. Surculi saepe tulerunt folia. Hic folia lucis vim ceperunt, et vi chemicae traductaverunt. Hic processus vocatus est Photosynthesis. est neccesse arbori posse crescere.
Beneficium Arborium
Arbores sunt necesse humuna vitae. Arbores CO2 ab atmosphaera devoraverunt et lucis vim in oxygenium transtulerunt. sunt 10,000 species arborum. Arbores 9.4% partes terrae operuerunt. Arbores ne modo homines atmosphaera, sed animalia sede praebuerunt. Arbores significantem partem reductivus abluvionum et conprimantem climate habuerunt. Arbores CO2 ex climate et ceperunt multum CO2 in caruncula summoverunt. Arbores umbram, suffugium, lignum conparationi, materiam cocinae, et fructum cibo praebuerunt. In partibus terrae, silvae contractus ut nemus es videlicet ut proventus terra georgici. Quod senectum et utilitatem nemus habuerunt usquequaque veneratio hominibus in pluribus orbis terrarum litteris.
Res de Arburibus Procerissima veus arbor creditur Lorale Rutilum Lignum (Sequoia sempervirens) in Rutio Ligno Civili Horto in California. Ei nomen Hyperion est et 115 metrum stat. Procerissima nota prolixis foliis arbor est fraxinus nortana (Eucalyptus regnans) surgens in Tasmania ad sublimitas 97 metrum. Amplissima arbor magnitudine est creditur ingens sequentia (Sequoiadendron giganteum) nota Imperator Sherman Nemus in Horto Civile California. truncus est usus est numeranda magnitudine est creditur 1487m3. Quoque in California est natu maximus viveus arbore per comperta aetate certo.
Arbor in Latina Philogia
Species
Genera speciesque arborum sunt multae; inter arbores notissimas sunt:
Arbores in Bibliis
Arbores saepe in Bibliis commemorantur; notabiles sunt duae in paradiso Eden, horto a Deo creato:
Augy-sur-Aubois
Augy-sur-Aubois est commune Francicum 299 incolarum (anno 2011) praefecturae Cari in regione Media.
Bavaria
Bavaria (Theodisce Bayern), seu rite Res publica libera Bavariae (Theodisce Freistaat Bayern), est civitas mediterranea (i. e.sine litoribus maritimis) in Europa, una e sedecim terris foederalibus Germaniae, quae meridiem et occidentem nationis regionem complet. Quia area est 70 550.19 chiliometra quadrata, Bavaria est maxima civitas Germana, quintam fere partem totius areae terrestris nationis complens. Incolarum tredecim milliones in Bavaria habitant, qua pro causa Bavaria est secunda a maxima civitate Germana, post Rhenaniam Septentrionalem et Vestfaliam. Principales urbes sunt Monacum (caput, maxima urbs, et tertia a maxima urbe in Germania ), Norimberga, et Augusta Vindelicorum.
Peregrinatores ex variis civitatibus Bavariam visitant ad montes, oppida, monumenta, aedificia videnda. Primus minister est Marcus Söder.
Historia
Post perniciem Carolingorum in Bavaria iterum duces regebant. Ex anno 1070 sub Welfis potestas ducum Bavaricorum iterum crescit. Certamen inter Welfos et Staufos anno 1180 victoria Friderici I Barbarossae super Henricum Leonem finitum est. Nunc regio orientalis Austria (Ostmark) secata est, et tempus ducum minorum finitum est.
Administratio
Bavaria est res publica libera, divisa in provincias septem: Bavariam Superiorem et Inferiorem; Palatinatum superiorem; Franconiam Superiorem, Mediam, et Inferiorem; et Suebiam.
Provinciae terrae
Provinciae terrae Bavariae cum nota magistratus communali et compendiariis litteris Administerii Bavarici Rerum Interiorum haec sunt:
Castrum Sancti Angeli in Liciole
Historia
Castrum Sancti Angeli in Liciole fuit municipium Italiae, in Regione Marchia Anconitana ac in Provincia Pisaurensi et Urbinati situm. Die 1 Ianuarii 2014 coniunxit se cum Colbordolo, ut constituiret municipium novum Vallis Isauri.
Castrum Sancti Georgii Pisaurensis
Castrum Sancti Georgii Pisaurensis (alia nomina: Fanum Sancti Georgii Pisaurensis) (Italiane: San Giorgio di Pesaro) est oppidum Italiae et municipium, in Regione Marchia Anconitana ac in Provincia Pisaurensi et Urbinati situm.
Sidiki Kaba
Sidiki Kaba (Tambacundae natus die 21 Augusti 1950) est politicus et iuris consultus Senegaliae. Alumnus est universitatum Abidjanensis et Dakarensis. Minister ab iustitia a die 2 Septembris 2013, deinde minister a rebus externis a die 7 Septembris 2017, mox minister a munitione a die 7 Aprilis 2019 factus est, praeside Macky Sall.
Jumilhac-le-Grand
Jumilhac-le-Grand  est commune Francicum 1'227 incolarum (anno 2011) praefecturae Duranii in regione Aquitania.
Iosephus Mantegna
thumb|Iosephus Mantegna anno [[2010]] Iosephus Mantegna sive vulgo Joseph Anthony "Joe" Mantegna, Jr. (natus 13 Novembris 1947 Sicagi) est histrio et moderator Americanus, notus pelliculis Three Amigos, The Godfather Part III compluribusque aliis. Nuper apparuit in Criminal Minds serie televisuali, etiam vox sua inde ab anno 1991 auditur in comica serie animata The Simpsons, ubi partes Fat Tony agit. Praeterea praemium Antoniettae Perry ob partes suas in fabula Glengarry Glen Ross necnon praemium optimi histrionis in Mostra Internazionale d'Arte Cinematografica est assecutus.
Ioannes Franciscus Straparola
Ioannes Franciscus Straparola (natus circa annum 1480 in Caravagio iuxta Bergomum; mortuus circa annum 1558 in Venetia) fuit scriptor Italianus praecipue fabularum qui inter annos 1530 et 1540 Venetiis vixit. Pauca de vita sua cognimus etiam Straparola haud verum nomen eius fuit sed cognomen.
Volsinii (discretiva)
Volsinii potest:
Fridericus Molden
Fridericus Molden (Vindobonae natus die 8 Aprilis 1924; mortuus in oppido Schwaz die 11 Ianuarii 2014) fuit diurnarius, scriptor, editor, legatus. Inter secundum bellum mundanum contra nazistas etiam una cum partisanis in Italia pugnavit
Stephanus Oster
Stephanus Oster (natus Amberg in oppido Bavariensi die 3 Iunii 1965) est presbyter Salesianus, diurnarius, theologus, et professor theologiae dogmaticae. A die 4 Aprilis 2014 est episcopus Bataviae Bavariae (dioecesis Passaviensis), illoque tempore iuvenissimus episcoporum Germanicorum.
Arnulfus Lexoviensis
Arnulfus (natus saeculo XII ineunte; mortuus Parisiis anno 1184) fuit theologus, archidiaconus Sagiensis, et ab anno 1141 usque ad 1181 episcopus Lexoviensis, ubi aedificationem ecclesiae cathedralis suscepit. Apud Concilium Turonense anno 1163 praedicavit.
Aubinges
Aubinges est commune Francicum 347 incolarum (anno 2011) praefecturae Cari in regione Media.
Innocentius VII
Innocentius VII  (humili loco natus, Cosimus de' Migliorati, circiter anno 1336 in Sulmone; obiit die 6 Novembris 1406), papa catholicus episcopus Romanus a die 17 Octobris 1404 erat.
Vita
Cosimus de' Migliorati studuit iuri et fit doctor utroque iuris. Postea Perusiae et Patavii iurisprudentiam docuit.
Papa Urbanus VI eum Angliam decem annos misit. Postea anno 1387 episcopus et post duos annos archiepiscopus Bononiensis ac Sanctae Romanae Ecclesiae cardinalis a eodem papa factus est.
Antigonus
Antigonus (Graece: ) est nomen Graecum, quo complures viri noti appellati sunt:
Antigonus (papilio) est etiam genus papilionum
Tambacunda
Tambacunda, vulgo Tambacounda, est urbs orientalium Senegaliae partium maxima. Ibi anno 2007 per aestimationem homines 78 800 habitabant. Caput est regionis necnon praefecturae Tambacundanae.
Eleutherius Benizelus
Eleutherius Cyriaci f. Benizelus, Neograece Ελευθέριος Κυριάκου Βενιζέλος (natus Murniis Cretae 23 Augusti 1864; mortuus Lutetiae 18 Martii 1936) fuit septies primus minister Graeciae; ter interfectoribus superfuit; quater novas res movit. Filius eius Sophocles Benizelus et pronepos (e filio sororis) Constantinus Metsotaces etiam primi ministri fuerunt.
Inter Cretes Graecus, inter Graecos Cres erat. Insulam suam Cretam cum Graecia anno 1913 coniunxit. Eodem anno ille et rex Constantinus Graeciae fines duplicaverunt. Sed anno 1916 patriam in duas partes fregit; milites Graecos defessos anno 1919 ad expeditionem infelicem in Asiam Minorem compellavit. Igitur Benizelum alii nationis Graecae heroem, alii tyrannum et destructorem fuisse arbitrantur.
Iuventus
Eleutherius Benizelus natus est Murniis in oppido, quod quattuor chiliometra abest ab urbe Cydonia in insula Creta (tunc provincia Imperii Ottomanici) sita. Filius erat Cyriaci Benizeli Graeci et Stylianae Plumidacis Therisi nativae. Insurrectione mota Cyriacus Benizelus ad insulam Cytheram fugit cum familia anno 1866; post tres annos in Syrum se removit, ubi puerulus Eleutherius inter cives Graeciae inscriptus est. Anno 1872 licebat familiae Cretam redire. Ibi Eleutherius scholam Graecam in vico Μαїντάνι suburbii Chalepae frequentabat, postea autem lyceum mercantile Antoniadis Atheniense (1877-1879) et gymnasium publicum (1879-1880) urbis Hermupolis Syri, eoque tempore apud magistrum Basilium Psilacem habitabat. Cydoniam reversus aliquos menses ut venditor laboravit in patris pantopolio vel officina hyalinaria in vico Χάληδον suburbii Topanas; interea novam domum Chalepae constructam familia habitabat ab anno 1880. Legatus autem Graeciae patri persuasit ut filium universitati Athenarum ascriberet. Ibi iurisprudentiae studuit, primum cum aliis discipulis Creticis domum ad vicum Πινακωτών habitans, postea cubiculum ad vicum Ομήρου. Mense Iunio anni 1883, patre morituro, Cydoniam revenit officinamque duos annos tenebat. Studia repetivit Athenis annoque 1887 absolvit; sed interdum cum contubernalibus nonnullis contentionem habuit, Iosepho Chamberlain interrogante, de rebus politicis insulae Cretae.
Cydoniae redux Benizelus ab anno 1887 ut advocatus laboravit in societate Moatso, quae scriptorium tenebat in vico Κανεβάρο; etiam cum amicis collegisque in diario Λευκά Όρη ("Albi Montes") commentationes scribebat. Anno 1889 in Conventum Cretanorum lectus est; sed eodem anno, novis rebus ab aliis motis, Conventus abrogatur legatoque Britannico Alfredo Biliotti adiuvante Benizelus e Creta effugit Athenasque petivit. Cydoniae denuo reditus anno proximo in matrimonium Mariam Cateluzu olearii filiam duxit, e qua duos filios Cyriacum Sophoclemque genuit; quem parturiens mense Novembri anni 1894 Maria mortua est.
Politica Cretica
Nova insurrectione anno 1895 mota Benizelus primo se abstinuit, sed novarum rerum studentibus in oppido Campis congregatis die 17 Augusti 1896 ibi properavit, a multis invisus ut advocatus et amicus Turcorum, etiam vitae periculum subiens. Mense Ianuario 1897 inter fautoribus insurrectionis numeratus est in promontorio Acroterio et ipse (ut praetendunt multi) vexillum Graecum in monticulo prophetae Eliae erexit; mense Augusto apud Archanas electus est praeses conventus revolutionarii et statim deiectus; mense Novembri, una cum Ioanne Sphacianace redux, acclamantibus omnibus rursus acceptus est.
Princeps Georgius, filius secundus Georgii regis Graeciae, ut gubernator rei publicae Creticae sub tutela imperii Ottomanici electus Benizelum cum quindecim aliis nominavit mense Decembri 1898 ut Constitutionem rei publicae pararent. Die 29 Aprilis 1899, consilio rei publicae instituto, consiliarius rerum iuridicarum Benizelus creatus est. Sed de re publica cum principe saepe disputabat; Benizelo enim principatum autonomum instituere placuit, permultis Graecis nolentibus et principe ipso, qui maluit insulam subsumere sine mora sub regno patris; quod autem eo tempore fieri non poterat, et Imperio et Potestatibus Europaeis vetantibus. Benizelus die 31 Martii 1901 dimissus est ea causa interposita, quod in diariis Athenarum Άστυ et Ακρόπολις sine iussu principis commentationes scripsisset de re publica. Mense Decembri anni 1901 novum diarium Κήρυξ ("Praeco") incepit ibique commentationes scripsit de controversiis suis cum Georgio habitis.
Annis 1901 et 1903 electus est in novam cameram repraesentantium Cretanorum; anno 1904 iter fecit Athenas ut opiniones suas de principatu urgeret, sed frustra. Die 23 Martii 1905 in oppidulum Therisum montibus cinctum properavit, coniuratione facta cum C. Fumi et C. Mano adiuvantibusque fere 600, legatis etiam Potestatum minime dissuadentibus; ibi Conventum convocavit, vexillum Graecum erexit, unionem cum Graecia proclamavit. Princeps Georgius, Potestatibus nec eo satis adiuvantibus nec unionem adprobantibus, dimissionem protulit et die 12 Septembris 1906 insula decessit. Alexandro Zaimi gubernatore Benizelus in consilia receptus est, ut antea, et munere consiliarii rerum iuridicarum rursus functus est. Pecunia autem carente domum Chalepae mercede conduci permisit et in suburbio Topanas in angulo vicorum Μόσχων et Θεοφάνους habitavit, haud remota amasia Parasceuula Blum. Anno 1909 honorem primi consiliarii vel ministri accepit.
Milites autem, qui rerum novarum cupidinem et virorum publicorum Graecorum inopiam sentiebant, mense Decembri 1909 Benizelum iam satis notum ad Athenas invitaverunt ut consilia de re publica daret; qui postremo, Emmanuele Mpenace aliisque multis suadentibus, ministerio Cretico renuntiato, ut candidatus regionum Atticae et Boeotiae ad parlamentum Graecum ab amicis propositus est et mense Septembri 1910 electus.
Politica Graeciae 1910–1920
Eodem mense Κόμμα Φιλελευθέρων vel "factionem amatorum libertatis" cum sociis condidit. Factionibus veteribus iam iam comminuescentibus rex Georgius I Benizelum iussit collegium ministrorum componere, inter quos convocati sunt Emmanuel Mpenaces, Emmanuel Repules, Ioannes Grypares, Lamprus Coromelas, Apostolus Alexandres. Gubernium igitur quinque annos tenuit. His annis exercitus Graecorum tam terrestris quam navalis adiuvantibus Francis et Britannis melioratus est, et bellis Balcanicis novas terras ad Graeciam addidit, scilicet Cretam ubi ipse natus est, insulas orientales maris Aegaei (inter quas Lemnon, Lesbon, Chion, Samon), regiones Epirum et Macedoniam, atque urbem Thessalonicam harum omnium quasi reginam. Interfuit in deliberationibus de pace Londinii et Bucarestae, adiuvantibus Ioanne Metaxa et Ioanne Stauride; ibi primum cognovit viros politicos David Lloyd George (postea primus minister Britanniarum) et Tache Ionescu (rerum internarum minister Romaniae).
Thessalonicae autem anno 1913 rex Georgius interfectus est. Successor eius Constantinus mox cum Benizelo in contentione intravit acriusque post primum bellum mundanum anno 1914 inceptum: Benizelus igitur Graeciam Britanniae, Franciae, Russiae se consociare voluit contra Germaniam, Austriam, Imperium Ottomanicum; rex autem (qui maritus fuit imperatoris Germaniae sorori) neutralitatem elegit. Benizelus e gubernio a rege eiectus est die 6 Martii 1915; suffragium populare eum restituit; rursus die 7 Octobris dimissus est ut qui exercitum Graecum ad Serbiam defendendum committere voluisset. Per menses undecim Athenis remansit. Ibi a factionibus "Benizelistarum" et "Constantinistarum" turbationes iam iam crebriores movebantur.
Iam mense Septembri anni 1915, suadente Benizelo, Britanni Francicique Thessalonicae castra posuerant ut Serbis adiuvarent Bulgarisque (nuper Germaniae sociatis) obsedirent. Ibi die 9 Octobris 1916 Benizelus, res novas movens, Gubernium Munitionis Nationalis constituit cum Paulo Cunturiote et Panagiote Dancle. Haec res publica cum Britannia, Francia, Russia, Italia se adsociavit et per novem menses Macedoniam, Epirum, insulas maris Aegaei et Cretam imperavit. Mense autem Iunio 1917, Constantino regnum abdicare coacto a delegato Franciae Carolo Jonnart, Benizelus Athenis restitutus est ad honorem primi ministri; qui exercitum totius Graeciae cum socios Francos et Britannos coniungi iussit iuxta Thessalonicam. Ibi anno insequente Bulgaros expugnaverunt Germanosque e paeninsula Balcanica expulserunt.
A Britannia, Francia, Italia, Civitatibus Foederatis Germani, Austri, Turci anno 1918 ubique devicti sunt. Una cum ducibus harum civitatum Benizelus ipse Lutetiae profectus est cum Nicolao Polite, Andrea Michalacopulo aliisque. Ibi in deliberationibus de pace componenda per annum 1919 fere totum revendicationes Graecorum urgebat, qui Albaniae partes meridionales ("Epirum septentrionalem"), Thraciam, Smyrnae regionem ("Ioniam"), etiamque Dodecanesum, Cyprum, Constantinopolim cupiebant; Pontum autem nec in Graeciam inserere nec in rem publicam Ponticam erigere poposcerunt. Ex omnibus his provinciis Graecia Smyrnam tantum obtinuit (et in bello mox amiserit); Epirus septentrionalis et Dodecanesus Graeciae promissae erant, verum non datae. Renuente praeside Woodrow Wilson Thraciam frustra petivit Benizelus, sed motu Georgii Clemenceau et Arthuri Balfour haec regio a deliberatoribus reservata est denuoque anno 1920 Graeciae coniuncta. Ab his negotiis redux Lutetiae in statione ferriviaria Lugdunensi die 12 Augusti 1920 ictu pyrobolico vulneratus est a duobus militibus Constantinistis qui ab exercitu Graeco dimissi erant. Mox valetudinarius Benizelus rursus se obtulit in electionibus Athenis, sed die 14 Novembris 1920 reiectus est a populo.
Politica et exsilia 1921–1936
Statim exsilium petivit. Anno 1921 Londinii in matrimonium duxit Helenam Scylitzen et cum ea Lutetiae in vico Beaujon habitabat. Graecia in bello Graeco-Turcico victa, mense Novembri 1922 Benizelus Lausonii cum Apostolo Alexandre et Demetrio Caclamano properavit, postulante Nicolao Plastera qui eo tempore novas res Graecas moverat, ut deliberationibus de pace interesset, optimo eventu. Ibi amicitiam cum viro publico Turcico İsmet İnönü ligavit. Athenis reditus mense Decembri 1923 ut gubernio adiuvaveret, per brevissimum spatium temporis primus minister fuit; mox rursus Lutetiam in exsilium abiit ibique versionem Neograecam Historiarum Thucydidis confecit quam post Benizeli mortem Caclamanus in lucem edidit.
Fama
Mortuo in ecclesia Graeca Lutetiae iacente, Apostolus Alexandres laudationem pronuntiavit. Cadaver inde per ferriviam et in nave Averoff Chaniam usque vehitur et in monte prophetae Eliae (ubi anno 1897 vexillum Graecum sublevaverat) reponitur, principe Paulo permultisque civibus praesentibus. Per annos insequentes multi eum perniciem fuisse crediderunt, inter quos Ioannes Metaxas, olim Benizeli adiutor, postea inimicus, annis 1936-1941 dictator Graeciae. Tempore recentiori memoria beneficiorum quae ad patriam contulerat supervenit nomenque eius celebratur: notare oportet novum aërodromum (anno 2001 inceptum) cui appellationem Διεθνής Αερολιμένας Αθηνών «Ελευθέριος Βενιζέλος» datur, scilicet "Aëroportus Athenarum internationalis El. Benizeli."
Benizelus dum vivit factioni Liberali praefuit; cum alii (Panagiotes Dancles, Georgius Caphantares, Themistocles Sophules) directionem factionis assumpsissent, ille in exsilio remotus per epistulas dominatus est. Mortuus factionem, sicut clientelam, filio Sophocli transmisit. Nepos Nicetas Benizelus nuper delegatus eiusdem factionis ad parlamenta Graecum necnon Europaeum fuit.
1570 Brunonia
1570 , olim designationibus 1948 TX et 1952 QE1 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Silvano Arend in Observatorio Regio Belgicae versato repertus est.
Rerum orbitalium ratio epochae constitit. Qua epocha 1570 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Linguae Enganae
Linguae Enganae, in classificatione Malcomi Ross linguistae, sunt familiae novem linguarum Transnovaguineanarum, quae inter se clare cognatae sunt:
Pronomina in ramis septentrionali et australi facile refici possunt, sed in omne protofamilia difficilia sunt. Pro ratione singulari, Ross (2005) habet:
! !!pEngana!!EnganaSep!!EnganaAus!!Wiruana !1 !2 !3
Thor Heyerdahl
Thor Heyerdahl (6 Octobris 1914–18 Aprilis 2002) fuit explorator et anthropologus Norvegicus. Factus est notus ob navigationem suam in Oceano Pacifico in rate Kon-Tiki. Nonnullos libros de expeditionibus suis scripsit.
Mense Maio anno 2011, scriptura sua regesta est ad Memoriam mundi UNESCO.
La Jemaye
La Jemaye  est commune Francicum 111 incolarum (anno 2011) praefecturae Duranii in regione Aquitania.
Alteritas
Alteritas est notio philosophiae quae 'statum unius vel alius' significat. In moribus phaenomenologicis, usitate habetur entitas super quam identitas construitur, potestatemque inter se et non-se distinguere significat, et ergo exsistentiam alius sententiae comprehendere. Notio instituta est ab Emmanuele Lévinas in congerie commentariorum nomine Altérité et transcendence (1970, 1995) conlectorum, sub influentiam "ego et tu" Martini Buber.
Vox etiam extra philosophiam adhibetur, praecipue in anthropologia, a Nicolao Dirks, Ioanne Fabian, Michaele Taussig, Paulina Turner Strong, et aliis eruditis, ad constructionem "aliarum culturarum" spectandam. Notio autem nove reperitur in disciplinis ut videntur aliquantulum remotis, e.g. musicologia, ubi ab Ioanne Michaele Cooper in investigatione Goethe et Mendelssohn efficienter adhibetur.
Journiac
Journiac  est commune Francicum 431 incolarum (anno 2011) praefecturae Duranii in regione Aquitania.
Sanctus Nicander (Urbs metropolitana Barensis)
Sanctus Nicander, Sizirum, Zizirum seu Castrum Mezardi (Italiane Sannicandro di Bari) est oppidum Italiae et municipium circiter 9 980 incolarum, in Regione Apulia et in Urbe metropolitana Barensi situm. Incolae Nicanderenses appellantur.
Municipia finitima
Acquaviva delle Fonti, Adelfia, Binetto, Bitetto, Bitritto, Cassano delle Murge, Grumo Appula.
Insula Civitatis
Insula Civitatis (Francogallice: Île de la Cité) est insula fluminis Sequanae et antiquissima Lutetiae pars.
In Insula Civitatis sunt Ecclesia Nostrae Dominae Parisiensis, quae est sedes archiepiscopi archidioecesis Parisiensis, olim Regia (Palais de la Cité), hodie Palatium Iustitiae (Palais de Justice) cum Sancta Capella (Sainte-Chapelle) et Conservaria (Conciergerie) nec non praefectura vigilum.
Modius
Modius est mensura Romana capacitatis sedecim sextarios (circiter 8 litra 73 centilitra) capiens. Item vas erat unius modii capax, quo Romani ad grana frumentaque metienda utebantur. Qui modius saepe ab imperatoribus Romanis in nummis expressus est, sive solum ut in quadrantibus Claudii, sive, spicis redundans, ad pedes figurae muliebris, Abundantiae vel Annonae : ita ostendere cupiebant quantae curae sibi essent alimenta plebis Romanae. Nam modius velut insigne frumenti et annonae factus erat.
Ante metricam rationem ubique institutam hoc nomen mensurae pluribus regionibus Europae in usu fuit (francogallice muid, italiane moggio, hispanice lusitaneque moio) : at mutatis locis diversissimae capacitatis fuit.
Guarda Venetica
Guarda Venetica (Italiane: Guarda Veneta; Venetice: Guarda Vèneta) est oppidum Italiae et municipium, in Regione Venetia, in Provincia Rodigiensi ac in Policino historica ac geographica terra, situm.
Gualterus de Mauritania
Gualterus de Mauritania (natus saeculo XI exeunte; Lauduni mortuus die 16 Iulii 1174) fuit episcopus Laudunensis ab anno fere 1155 (successor Gualtero de S. Mauricio) et doctor scholarum Remensium necnon Laudunensium. Exstructionem ecclesiae cathedralis Laudunensis suasit et curavit.
Aubigny-sur-Nère
Aubigny-sur-Nère est commune Francicum 5'680 incolarum (anno 2011) praefecturae Cari in regione Media.
Castrum Plebis
Castrum Plebis vel Civitas Plebis (alia nomina: Civitas Castri Plebis, Castrum Plebis Sancti Gervasi ) (Italiane: Città della Pieve) est Urbs Italiae et municipium circiter 7 830 incolarum, in Regione Umbria ac in Provincia Perusina situm. Urbani Plebenses vel Plebani appellantur.
Praeclari cives
Castro Plebis olim vixerunt aut nati sunt et hodie vivunt multi illustres viri atque feminae, inter eos:
Ecclesia Catholica Romana
Civitas Plebis, cum Perusia, sedes episcopalis metropolitana Ecclesiae Catholicae Romanae est. Nomen sedis episcopalis Archidioecesis Perusina-Civitatis Plebis est.
Fractiones
Moiano, Po Bandino, Ponticelli.
Brumetz
Brumetz est commune Francicum 221 incolarum (anno 2011) praefecturae Axonae in regione boreali Picardia.
5 Astraea
5 , olim designatione 1969 SE agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Carolo Ludovico Hencke in Observatorio Driesen versato repertus est. In mythologia Graeca Astraea, e qua asteroides appellatum esse censetur, fuit ultima immortalium qui in tellure cum hominibus viverent.
Rerum orbitalium ratio epochae constitit. Qua epocha 5 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Mimus
Historia
Actio pantomimi primum in Graecia antiqua orta est, nam unus tantum saltator personatus, pantomimus dictus, fabulam peragebat, nec necessario tacite. In Europa mediaevali varia genera mimi exstiterunt. Lutetiae saeculo XIX ineunte Ioannes Gaspard Deburau multas stabilivit mimi attributiones, quae nuper notuerunt, sicut histrio tacitus facie alba.
Iacobus Copeau, magnopere motus et comoedia artis Italiana et noh theatro Iaponiensi, larvis uti solebat cum histriones exerceret. Qua re permotus Stephanus Decroux, eius discipulus, facultates mimi explorare coepit et mimum corporeum relicto naturalismo in genus paene sculptile excoluit. Iacobus Lecoq ratione exercendu insigniter contulit ad mimum augendum et theatrum vi corporis actum provehendum.
Wilhelmshaven
Historia
Regnum Prussiae Wilhelmshaven anno 1869 condidit, ut portum ad Mare Germanicum aedificeret. Hodie, portus militaris maximus et gravissimus classis Germanicae Wilhelmshaven est atque ibi aqua satis alta est, ut maximae naves venire potessent. Itaque portus mercatus, Portus Iadei Visurgis (Jade-Weser-Port) nominabitur, constructus est
Curia
Curia anno 1929 aedificata est. Urbs turri, quae quinquaginta metra alta est, curiae utitur, ut aquam haberet.
Curiositas
Litus, qui ad meridiem ostendit, Maris Germanicum Wilhelmshaven unum est.
Anselmus Laudunensis
Anselmus Laudunensis, rectius Ansellus (mortuus anno 1117) fuit theologus qui scholam seu traditionem hermeneuticam Biblicam condidit. Ab anno fere 1080 cum fratre Radulpho in scholis cathedralibus Laudunenses docuit. Inter discipulos fuit Gilbertus Porretanus. Anselmus anno 1113 Petrum Abaelardum e schola sua expulsit.
Ioannes Lepechin
Ioannes Ioannis filius Lepechin (Russice Иван Иванович Лепёхин, tr. Ivan Ivanovič Lepëchin; natus 21 Septembris 1740 Petropoli, mortuus ibidem 18 Aprilis 1802) erat explorator, botanista, zoologus, rerum naturae investigator et lexicographus Russicus.
Alumnus Universitatis Argentoratensis, Lepechin ibi gradum doctoris medicinae recepit anno 1767. Postquam Petropolim rediit, adiunctus et anno 1771 academicus Academiae Scientiarum Petropolitanae factus est. In multis expeditionibus scientificis in partibus variis Imperii Russici participavit, commentarios de eis scripsit. Ab anno 1783 fuit secretarius Academiae Russicae (Rossicae), ad creationem lexici linguae Russicae Academiae illius contribuit. Praeterea, diu Horti Botanici Petropolitani praefectus erat.
Genus plantarum Lepechinia familiae Lamiacearum in eius honorem vocatur.